<classify> Waziri wa Nchi Ofisi ya Makamu wa Rais Muungano na Mazingira, George Simbachawene ameagiza taasisi ziwe zinaandaa utaratibu wa upandaji miti wakati wa matukio au sherehe mbalimbali hatua itakayohakikisha utunzaji wa mazingira unafanyika kwa ufanisi. Alizitaka taasisi za umma, binafsi na za dini kuandaa vitalu vya miche ya miti na kugawa kwa wananchi kupanda akisema utasaidia kuhakikisha kuna ongezeko la miti nchini. Akizungumza na wananchi wa kijiji cha Pwaga wakati wa ziara yake ya kikazi wilayani Mpwapwa jimbo la Kibakwe mkoani Dodoma, Simbachawene alisema wastani wa ukataji miti kwa mwaka ni 496,000 kwa shughuli za binadamu, hali inayoharibu mazingira na kwa hali hiyo jukumu la kupanda miti ni la kila mtu. Nitafurahi kuona kiongozi anapofanya ziara anaan- daliwa utaratibu wa kupanda miti halafu ndio ahutubie mkutano na kwa kufanya hivyo, tutaweza kukabiliana na athari za mabadiliko ya tabianchi zinazotokana na kukosekana kwa miti na Sheria ya Mazingira ya Mwaka 2004 inasema kila mtu ni taasisi ya mazingira hivyo ni lazima apande mti, alisisitiza Waziri. Simbachawene ambaye pia ni Mbunge wa Kibakwe alitahadharisha kuwa ma- tumizi ya mkaa kwa kiasi kikubwa yanachangia upotevu wa misitu kwani unahusisha ukataji wa miti ya asili ambayo huleta mvua na uoto wa asili.Baada ya kuwasili, Waziri aliongoza zoezi la upandaji miti eneo la Kituo kipya cha Afya cha Pwaga na viongozi wa wilayani humo akiwemo Mkurugenzi Mtendaji wa Halmashauri ya Wilaya ya Mpwapwa, Paul Sweya. Waziri huyo alisema shughuli za kibinadamu ni zimeongezeka na hivyo kumfanya aharibu mazingira kwa kukata miti hivyo ni lazima sasa tulinde misitu yetu kwani ndio uhai wetu. Aliwataka wananchi kuacha mara kuvichezea vyanzo vya maji na kutaka uwekwe msukumo zaidi kwa wananchi kuhusu utunzaji mazingira na elimu itolewe shule za msingi waelewe.  <topic>: KITAIFA 